**Târgu Mureș iubește Basarabia**

**Peste 1000 de basarabeni va primi în această vară și în toamnă, în vizită, Târgu Mureș. Acțiunea face parte din programul național de înfrățire a românilor de pe ambele maluri ale Prutului.**

Primul grup va ajunge vineri în Târgu Mureș și va vizita Cetatea medievală, Palatul Culturii, centrul istoric. Organizatorii fac un apel la toți târgmureșenii să îi întâmpine pe frații de peste Prut și chiar să se înfrățească cu ei folosind platforma online www.basarabia-acasa.ro. Toți cei care doresc să întâmpine grupul de basarabeni în Târgu Mureș pot lua legătura cu Dragoș Burghelia, telefon 0756 402 004, responsabilul local al acțiunii.

” *În cadrul programului de înfrățiri primim foarte multe solicitări de vizitare a orașului Târgu Mureș, un loc cu încărcătură istorică deosebită și unde consensul etnic este la el acasă. Sunt realități pe care dorim să le facem cunoscute, mai ales pentru că există acest interes din partea oamenilor. Basarabenii trebuie să își cunoască țara și de o parte și de cealaltă a Prutului. Sperăm ca prin această inițiativă să se constituie o majoritate unionistă care să voteze pentru unire în 2018*”, a declarat George Simion, președintele Platformei Unioniste Acțiunea 2012.

Aceasta este doar una din multele vizite ce se vor derula în săptămânile următoare cu ocazia continuării programului ”Cunoaște-ți Țara”. Prin acest program, organizat de Platforma Unionistă Acțiunea 2012, în vara aceasta și în toamnă vor veni 100.000 basarabeni în România. Cazarea în Târgu Mureș este asigurată de Universitatea de Medicină și Farmacie, iar organizatorii fac un apel la autoritățile din județ să fie receptive și să sprijine acest program.

**Platforma Unionistă Acțiunea 2012 14 iulie 2016**